Ir-Regolament tal-Kummissjoni (KE) Nru 1478/2001
tat-18 ta' Lulju 2001
li jemenda l-Annessi I u III mar-Regolament tal-Kunsill (KEE) Nru 2377/90 li jistabbilixxi proċedura Komunitarja sabiex jiġu stabbiliti l-limiti massimi tar-residue mill-prodotti mediċinali veterinarji fil-prodotti ta' l-ikel li joriġinaw mill-annimali
(Test b'relevanza għall-EEE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kummissjoni (KEE) Nru 2377/90 tas-26 ta' Ġunju 2001 li jistabbilixxi proċedura Komunitarja sabiex jiġu stabbiliti l-limiti massimi tar-residue mill-prodotti mediċinali veterinarji fil-prodotti ta' l-ikel li joriġinaw mill-annimali [1] kif l-aħħar emendat mir-Regolament tal-Kummissjoni (KE) Nru 1322/1999 [2] u b'mod partikolari l-Artikoli 6, 7 u 8 tiegħu,
Billi:
(1) Skond ir-Regolament (KEE) Nru 2377/90, il-limiti massimi tar-residue iridu jiġu stabbiliti progressivament għas-sustanzi kollha farmaloġikament attivi li jintużaw fil-Komunità għall-prodotti mediċinali veterinarji maħsuba għalbiex jingħataw lill-annimali li jipproduċu l-ikel;
(2) Il-limiti massimi tar-residue għandhom jiġu stabbiliti biss wara li jsir eżami fil-Kumitat tal-Prodotti Mediċinali Veterinarji tat-tagħrif kollu relevanti dwar is-sigurtà tar-residueijiet tas-sustanza interessata għall-konsumatur tal-prodotti ta' l-ikel li joriġinaw mill-annimali u l-impatt tar-residueijiet fuq l-ipproċessar industrijali tal-prodotti ta' l-ikel.
(3) Filwaqt li jkunu qegħdin jiġu stabbiliti l-limiti tar-residueijiet tal-prodotti mediċinali veterinarji fil-prodotti ta' l-ikel li jorġinaw mill-annimali, huwa meħtieġ li jiġu speċifikati l-ispeċi ta' l-annimali li fihom jistgħu jkunu preżenti l-fdalijiet, il-livelli li jistgħu jkunu preżenti f'kull waħda mit-tessuti relevanti tal-laħam miksuba mill-annimal ittrattat (tessut tal-mira) u n-natura tar-residue li huwa relevanti għas-sorveljanza tar-residue (marker residue)
(4) Għall-kontroll tar-residue, kif stabbilit fil-leġislazzjoni Komunitarja xierqa, il-limiti massimi tar-residue għandhom normalment jiġu stabbiliti għat-tessuti tal-mira tal-fwied jew tal-kliewi. Madanakollu, il-fwied u l-kliewi huma spiss imneħħija mill-karkassi li jkunu qegħdin jimxu fil-kummerċ internazzjonali, u l-limiti massimi tar-residue, għandhom għalhekk dejjem jiġu stabbiliti rigward it-tessuti tal-muskoli jew tax-xaħam;
(5) Fil-każ tal-prodotti mediċinali veterinarji maħsuba għalbiex jintużaw fuq l-għasafar li jbidu, l-annimali li jagħtu l-ħalib jew in-naħal ta' l-għasel, iridu jiġu stabbiliti l-limiti massimi tar-residue għall-bajd, il-ħalib u l-għasel.
(6) Il-baċitrasin (fil-bovini, fil-ħalib), ir-rafossanid, il-koumafos, iċ-ċiromażin u d-doramektin (fiċ-ċriev inklużi r-renni) għandhom jiddaħħlu fl-Anness I tar-Regolament (KEE) Nru 2377/90.
(7) L-aċidu amprolju u l-aċidu tiludroniku, il-melħ tad-disodju għandhom jiddaħħlu fl-Anness II tar-Regolament (KEE) Nru 2377/90;
(8) Sabiex jilħqu jitlestew l-istudji xjentifiċi, it-tul taż-żmien tal-validità tal-limiti tar-residue massimi proviżorji definiti preċedentament fl-Anness III tar-Regolament (KEE) Nru 2377/90 għandu jiġi estiż għall-piperazine.
(9) Għandu jitħalla perjodu adegwat taż-żmien qabel id-dħul fis-seħħ ta' dan ir-Regolament sabiex l-Istati Membri jkunu jistgħu jagħmlu kull aġġustament li jista' jkun meħtieġ sabiex jiġu awtorizzati li l-prodotti mediċinali veterinarji interessati jitqiegħdu fis-suq li jkunu ngħataw skond id-Direttiva tal-Kunsill 81/851/KEE [3], kif l-aħħar emendata bid-Direttiva 2000/37/KEE [4], sabiex jiġu kkunsidrati d-disposizzjonijiet ta' dan ir-Regolament;
(10) Il-miżuri provduti f'dan ir-Regolament huma skond l-opinjoni tal-Kumitat Permanenti għall-Prodotti Mediċinali Veterinarji,
ADOTTAT DAN IR-REGOLAMENT:
Artikolu 1
L-Annessi I, II u III mar-Regolament (KEE) Nru 2377/90 qegħdin hawnhekk jiġu emendati kif jidher fl-Anness ta' hawnhekk.
Artikolu 2
Dan ir-Regolament għandu jidħol fis-seħħ fit-tielet jum wara li jiġi ppubblikat fil-Ġurnal Uffiċjali tal-Komunitajiet Ewropej.
Għandu jibda japplika mis-60 jum wara l-pubblikazzjoni tiegħu.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Lulju 2001.